হ্যাঁ বলেছি, স্যার থিসিসটা একটু দেখি। স্যার, একটু কারেকশন করি। থিসিসটাকে তিনি মূল্যবান মনে করেন নাই। একটা গল্প আছে যে একজন ব্রিটিশ প্রফেসর নাকি ঢাকা বিশ্ববিদ্যালয় ভিজিট করতে এসেছিলেন। রাজ্জাক সাহেব এবং সেই ব্রিটিশ প্রফেসর মুখোমুখি বসেছিলেন। তখন প্রফেসর রাজ্জাক নাকি বলেছিলেন, আপনি তো আমার এক্সামিনেশন কমিটিতে ছিলেন। তখন ঐ ব্রিটিশ প্রফেসর বলেছিলেন, তুমি তো নোট দাও নাই, তোমার থিসিস তো কমপ্লিট হয় নাই ইত্যাদি ইত্যাদি। তুমি বরঞ্চ আরও কিছুদিন কাজ করো। তখন প্রফেসর রাজ্জাক বলেছিলেন, আমি কি এটাকে এত মূল্যবান মনে করি? আমি আরও ছয় মাস অপেক্ষা করব? আবার তোমাদের সামনে হাজির হব? এভাবে কথাটা ব্রিটিশ প্রফেসর আর আমাদের শুনিয়েছিলেন।